Πανελλήνιο πρωτάθλημα στίβου ανδρών 1909

Το H΄ Πανελλήνιο πρωτάθλημα στίβου ανδρών, με διοργανωτή τον ΣΕΓΑΣ, διεξήχθη στο Παναθηναϊκό Στάδιο της Αθήνας από τις 2 ως τις 5 Απριλίου 1909, ενώ στις 6 Απριλίου έγιναν οι απονομές. Ο πολυνίκης σύλλογος κατέκτησε το επαμειβόμενο τρόπαιο της Νίκης του Παιωνίου, ενώ δόθηκαν βραβεία στους τρεις πρώτους κάθε αγωνίσματος: μετάλλιο, δίπλωμα και κλαδί δάφνης.

 Με μικρή παρουσία κόσμου διεξήχθησαν οι αγώνες, αν και έγιναν παρουσία του διαδόχου Κωνσταντίνου και των βασιλόπαιδων αδελφών του, του πρίγκιπα Γεωργίου και της συζύγου του Μαρίας Βοναπάρτη καθώς και όλων των υπουργών πλήν του απουσιάζοντος εκτός Αθηνών πρωθυπουργού. Μόνον την ημέρα των απονομών, που συνδυάστηκαν με τις σχολικές γυμναστικές επιδείξεις, το Στάδιο "επληρώθη κόσμου". Αντιθέτως υπήρξε μεγάλη συμμετοχή αθλητών και συλλόγων, τόσο της πρωτεύουσας όσο και άλλων πόλεων. Συνολικά έστειλαν συμμετοχές 14 σύλλογοι από Αθήνα, Πειραιά, Πάτρα, Βόλο, Κέρκυρα, Σμύρνη, Κωνσταντινούπολη και Αλεξάνδρεια. Ο Α.Ο. "ο Διαγόρας" Αθηνών είχε κάνει κάποια τυπική παράλειψη στη δήλωση των περισσότερων αθλητών που θα μετείχαν και η συμμετοχή τους απαγορεύτηκε.Διεξήχθησαν 21 αγωνίσματα στίβου και άλλα 9 διαφόρων αθλημάτων που υπάγονταν στον ΣΕΓΑΣ: άρση βαρών (2), ελληνορωμαϊκή πάλη (4), αναρρίχηση, διελκυστίνδα και αγώνας επίδειξης σουηδικής γυμναστικής. Στα κλασικά αγωνίσματα προστέθηκαν ο δρόμος σταδίου 192μ που τα προηγούμενα χρόνια διεξαγόταν μόνο στα πλαίσια του αθλητικού πεντάθλου, το οποίο καταργήθηκε. Διεξήχθη ξανά ο μαραθώνιος στην κλασική διαδρομή, αντί του αγώνα 20χλμ δημοσίας οδού. Τέλος, η σκυταλοδρομία έγινε σε απόσταση 1428μ, από έξι αθλητές σε κάθε σύλλογο από τους οποίους 2 διήνυσαν 102μ, 2 από 204μ και 2 από 408μ όπως αναφέρει ο Παύλος Μανιτάκης στο βιβλίο του 100 χρόνια Ελληνικού Αθλητισμού 1830 - 1930 Πρωταθλητής σύλλογος αναδείχθηκε ξανά ο Πανελλήνιος Γ.Σ. ως πολυνίκης και ο εκπρόσωπος του συλλόγου παρέλαβε από τα χέρια του διαδόχου Κωνσταντίνου το έπαθλο, τη χάλκινη Νίκη του Παιωνίου. Στη συνέχεια οι αθλητές του συλλόγου εν μέσω ζητωκραυγών μετέφεραν το έπαθλο δια των οδών της Αθήνας στο στολισμένο Γυμναστήριο του συλλόγου στην οδό Πατησίων, όπου πραγματοποιήθηκε λαμπρή εορτή για τα επινίκια παρουσία του υπουργού Παιδείας Σ. Στάη και αθλητών και μελών του Δ.Σ. του Πανιωνίου Σμύρνης. Άλλοι έξι σύλλογοι κατάφεραν να ανεβάσουν αθλητές τους στο βάθρο των τριών πρώτων νικητών. * Δεν είναι γνωστός ο σύλλογος που ανήκε ο Τορνιζάκης, νικητής της πάλης. ** Δεν περιλαμβάνεται η εμφάνιση της ομάδας σουηδικής γυμναστικής του Ακαδημαϊκού Γυμναστηρίου που είχε χαρακτήρα επίδειξης. *** Οι περισσότεροι αθλητές του "ΑΟ Διαγόρα" (είχε ιδρυθεί στην Αθήνα το 1907) δεν μπόρεσαν να λάβουν μέρος, διότι ο γραμματέας του συλλόγου δεν είχε υπογράψει τη δήλωση της συμμετοχής τους. **** Ο Όμιλος Φιλάθλων Πειραιά αποχώρησε μετά την έναρξη των αγώνων, διότι η διοργανώτρια αρχή απέκλεισε οκτώ αθλητές του: "Επειδή η Επιτροπή των Αγώνων απέκλεισεν 8 πρωτεύοντες αθλητάς του Ομίλου των Φιλάθλων, απεφασίσθη εν γενική συνελεύσει των μελών του ομίλου τούτου να απόσχωσιν εντελώς των ανωτέρω αγώνων και να μετάσχωσι των Πανιωνίων εν Σμύρνη τελεσθησομένων την 7, 8 και 10 Μαΐου." Στους Πανιώνιους Αγώνες του 1909 ο Ο.Φ.Π. κατέκητσε δύο πρώτες νίκες: με τον Οικονόμου στην ελληνική δισκοβολία και με την ομάδα διελκυστίνδας. "Η ιστορία των Πανελληνίων Αγώνων", Αθλητική Ηχώ, 16/6/1949. "Η ιστορία των Πανελληνίων Αγώνων", Αθλητική Ηχώ, 18/6/1949. "Η ιστορία των Πανελληνίων Αγώνων", Αθλητική Ηχώ, 20/6/1949. "Η ιστορία των Πανελληνίων Αγώνων", Αθλητική Ηχώ, 23/6/1949. "Εμπρός", 3/4/1909. "Εμπρός", 4/4/1909. "Εμπρός", 5/4/1909. "Εμπρός", 6/4/1909. "Σκριπ", 2/4/1909. "Σκριπ", 3/4/1909. "Σκριπ", 5/4/1909. "Σκριπ", 6/4/1909.